b'\n_START_ARTICLE_\nDivision\n_START_SECTION_\nBiografija\n_START_PARAGRAPH_\nSkupina je nastala leta 2003, ko so \xc5\xa1tirje fantje in dekle za\xc4\x8deli vaditi v Mariborskem taborni\xc5\xa1kem centru. Po za\xc4\x8detnem iskanju stila so po\xc4\x8dasi na\xc5\xa1li svojo pot, nastajati so za\xc4\x8dele avtorske skladbe, predvsem v slovenskem jeziku._NEWLINE_Fantom se je odprla mo\xc5\xbenost za prve koncerte, kmalu so se v lastni produkciji odlo\xc4\x8dili posneti prvo demo pesem \xc2\xbb\xc5\xa0e zadnji\xc4\x8d\xc2\xab. Med snemanjem je padla dokon\xc4\x8dna odlo\xc4\x8ditev o imenu skupine \xe2\x80\x93 Division. V letu 2004 je za skupino nastopilo nekaj kadrovskih sprememb, ko sta se skupini pridru\xc5\xbeila sedanji basist Martin in pevka Tanja. Skupina je ponovno za\xc4\x8dela koncertirati in delovati v polni postavi. Prijavili so se na televizijski nate\xc4\x8daj Megabend televizije Net TV, kjer so po dveh nastopih zmagali. V studiu Danila \xc5\xbdenka so konec leta 2004 posneli demo posnetek pesmi \xc2\xbbCarpe diem stil\xc2\xab._NEWLINE_Leta 2005 so se Division prijavili na nekatere nate\xc4\x8daje (\xc5\xa0OU Rock, Rock Oto\xc4\x8dec), kjer so uspe\xc5\xa1no nastopili in uspeli zmagati na predizborih ter se tako uvrstiti v finale. Za\xc4\x8deli so z resnim koncertiranjem in postali stalnica na odrih v Mariboru in okolici. Jeseni leta 2005 so v studiu Danila \xc5\xbdenka posneli \xc5\xa1tiri pesmi: \xc2\xbb\xc5\xa0e zadnji\xc4\x8d\xc2\xab, \xc2\xbbBrez razloga\xc2\xab, \xc2\xbbDe\xc5\xbe\xc2\xab\xc2\xa0in \xc2\xbbNajin spomin\xc2\xab._NEWLINE_Singl \xc2\xbbNajin spomin\xc2\xab\xc2\xa0je kar cel mesec zavzemal prvo mesto na lestvici radia Velenje, singel \xc2\xbbDe\xc5\xbe\xc2\xab\xc2\xa0pa se je obdr\xc5\xbeal na lestvici Top 17 radia Maribor kar 9 tednov, od tega 2 tedna na 4. mestu, na radiu Odmev pa je bil izbran za popevko tedna. Singel \xc2\xbbDe\xc5\xbe\xc2\xab\xc2\xa0je bil zelo dobro sprejet med poslu\xc5\xa1alci in uredniki ve\xc4\x8dine slovenskih radiev, ve\xc4\x8dje komercialne postaje pa so ga ve\xc4\x8djidel spregledale._NEWLINE_Spomladi 2006 si je skupina nabrala kar nekaj koncertne kilometrine in se za zaklju\xc4\x8dek koncertne sezone prebila skozi izborno sito ter nastopila na Rock Oto\xc4\x8dcu. V letih 2007 in 2008 se je skupina zaprla v studio in sredi leta 2009 izdala svoj prvenec Kratka zgodovina tega trenutka._NEWLINE_Zdi se, da je skupina bolj ali manj prenehala delovati leta 2014 (zadnji\xc4\x8d so prilo\xc5\xbenostno nastopili na zaklju\xc4\x8dni prireditvi projekta Urbani superheroji alternativne glasbene \xc5\xa1ole KUD Coda leta 2016).'